Kampung Padang Hassan

Kampung Padang Hassan terletak di Mukim Lengkuas, Bukit Pinang, Alor Setar, Kedah, iaitu sebuah negeri yang terkenal sebagai Jelapang Padi Malaysia. Sebagaimana namanya, kampung ini dikelilingi oleh sawah padi yang luas, sungai Kedah yang mengalir  dan kawasan hutan yang terpelihara. Suasana kampung ini kaya dengan nilai tradisi, budaya masyarakat Melayu, serta keindahan semula jadi yang menjadi tarikan utama bagi sesiapa sahaja yang berkunjung. Kehidupan masyarakat di kampung ini masih mengekalkan semangat kejiranan yang erat. Aktiviti gotong-royong, kenduri kendara, serta amalan tolong-menolong antara penduduk kampung menjadi budaya yang diwarisi sejak dahulu. Walaupun zaman semakin moden, Kampung Padang Hassan tetap mengekalkan identiti kampung tradisional yang harmoni dan damai. 

Dengan kerjasama Ahli Jawatan Kuasa Masjid Al- Husna, Kawasan Rukun Tetangga (KRT) Kampung Padang Hassan dan MPKK, kampung ini telah mengadakan acara tahunan seperti sambutan Kemerdekaan, sambutan Majlis Berbuka Puasa, sambutan Hari Raya Aildilfitri, sambutan Hari Raya Aidiladha dan lain-lain lagi yang disambut meriah oleh anak-menantu dan penduduk Kampung Padang Hassan. 

Kampung ini juga menawarkan pelancongan untuk orang luar merasai pengalaman berada di suasana kampung dan terdapat aktiviti yang boleh dilakukan seperti ATV, kayak, keretapi ATV, Perkhemahan dan Explorace. Inisiatif ini adalah daripada Jawatankuasa Pembangunan dan Keselamatan Kampung Persekutuan (JPPKP) kampung dan KRT Kampung Padang Hassan. 

 Asal Usul Nama Kampung Padang Hassan 
Menurut cerita lisan yang diwarisi dari generasi ke generasi, kawasan ini pada asalnya hanyalah padang luas yang dipenuhi semak samun dan rumput panjang. Tiada penduduk yang berani membuka penempatan kerana kawasan itu dianggap sunyi dan agak menyeramkan.

Seorang pengembara bernama Hassan, yang terkenal dengan sifat berani, alim, dan bijaksana, telah tiba di kawasan tersebut. Beliau melihat tanahnya subur dan sesuai dijadikan kawasan pertanian, khususnya penanaman padi. Hassan kemudian menetap di sana dan membuka penempatan kecil bersama keluarganya serta beberapa orang pengikut. Lama-kelamaan, kawasan padang itu berkembang menjadi sebuah kampung yang makmur.

Sebagai menghargai jasa dan pengorbanan Hassan yang menjadi orang pertama membuka penempatan di situ, kawasan tersebut dinamakan Padang Hassan, iaitu gabungan antara bentuk asal kawasan itu (padang luas) dan nama pengasasnya (Hassan).

 Kemudahan asas 

Tempat Beribadat 
 Masjid Al-Husna

 Tempat Eko-Pelancongan 

 Pusat Konservasi Tuntung
 D'Binjai Homestay
 MAi Family Villa
 ZH Homestay 
 Sungai Kedah

Poskod
Poskod yang digunakan di Kampung Padang Hassan, Kepala Batas, Kedah adalah 06200.Carian Poskod

Rujukan


Pautan luar 
 https://www.sinarharian.com.my/article/150210/edisi/kampung-padang-hassan-lokasi-pertama-program-movak-di-kota-setar

Padang Hassan